Ljubljana, 14. 10. 2026





Na podlagi 15., 17. in 18. člena Pravil za organiziranje platforme operaterja trga za izravnalno energijo (Uradni list RS, št. 161/22 in 44/24) Borzen, operater trga za elektriko, d. o. o. po predhodni uskladitvi s sistemskim operaterjem objavlja




SEZNAM PRODUKTOV, OMEJITVE PONUDB IN VRSTE OMEJITEV IZVRŠEVANJA PONUDB NA PLATFORMI OPERATERJA TRGA ZA IZRAVNALNO ENERGIJO (TRGOVALNA APLIKACIJA)


1.  Produkti na  platformi operaterja trga za izravnalno  energijo  (15. člen)


Na platformi operaterja trga za izravnalno energijo so na voljo za prodajo ali nakup naslednji produkti:


a.    15-minutni produkti, ki so v trgovalni aplikaciji na voljo pod skupino produktov
»Quarterly_ SIBSP«,
b.   urni produkti, ki so v trgovalni aplikaciji na voljo pod skupino produktov »Hourly_ SIBSP«,
c.	poljuben  blok  produktov,  ki  jih  udeleženec  platforme  operaterja  trga  za  izravnalno energijo definira sam in zajema najmanj dva zaporedna urna produkta(v aplikaciji so na voljo pod skupino produktov »Hourly_ Blocks_SI BSP«). oziroma 15-minutna (v aplikaciji so na voljo pod skupino produktov »Quarterly Blocks BSP«) produkta za dobavo istega dne; za blok produkte je lahko posel sklenjen le v celoti ali nič.




2.  Omejitve  ponudb  (17. člen)


a.    Maksimalna cena posamezne ponudbe za posamezen produkt je 9.999,99 00  EUR/MWh.
Minimalna cena posamezne ponudbe za posamezen produkt je -9.999,99 00 EUR/MWh. Korak ponudbe za posamezen produkt je 0,01 EUR/MWh.
b.   Minimalna možna količina ponudbe za posamezen produkt je 0,1 MW. Korak ponudbe za
posamezen produkt je 0,1 MW.
c.    Maksimalna količina ponudbe je 999 MW.
d.   Obračunski interval na platformi operaterja trga za izravnalno energijo je odvisen od vrste produkta in je lahko 1 ura ali 15 minut.
e.   Ponudba je lahko sprejeta le za celotno dolžino intervala.

3.  Vrste  omejitev  izvrševanja  ponudb  (18.  člen) 

a. Za   urne   produkte in 15-minutne produkte so na izbiro naslednje vrste omejevanja izvrševanja ponudb:
-      brez omejitev: ponudbe se lahko izvršijo brez omejitev in se lahko izvršijo tudi le delno;

-	takoj ali prekliči (angleško: Immediate or Cancel - IOC): je omejitev, ki določa, da se ponudbe izvršijo takoj po vnosu v aplikacijo ali pa so takoj preklicane; ponudbe se lahko izvršijo tudi le delno, pri čemer se neizvršeni del ponudbe takoj prekliče;
-	zapolni ali odstrani (angleško: Fill or Kill - FOK): je omejitev, ki določa, da se ponudbe izvršijo takoj po vnosu v aplikacijo in v celotni količini ali pa so takoj preklicane.
b. Za    produkte,  ki  jih  lahko  udeleženci  platformi  operaterja  trga za  izravnalno energijo
oblikujejo  poljubno, so na izbiro naslednje vrste omejevanja izvrševanja ponudb:
-	vse ali nič (angleško: All or Nothing - AON): je omejitev, ki določa, da se ponudbe izvršijo le v celotni količini. Te vrste ponudb se lahko izvršijo kadarkoli v času njihove veljavnosti.
c. Za urne produkte in 15-minutne produkte so na izbiro naslednji tipi ponudb:

-     običajna  ponudba(angleško:  Regular - REG):  je  običajna  ponudba  brez  posebnih
omejitev;
-	ponudba  kot ledena gora (angleško:  Iceberg - ICB):  je  ponudba,  katere količina  je razdeljena na več delov, ki se jih vnaša v knjigo ponudb postopoma. Član platforme operaterja trga za izravnalno energijo ob vnosu ponudbe v knjigo ponudb določi skupno količino in začetno količino. Začetna količina predstavlja prvi vnos v knjigo ponudb, naslednji vnosi si sledijo potem, ko je izvršena celotna količina zadnje ponudbe v knjigi ponudb. Izvede so toliko vnosov ponudb, kolikor je potrebno, da se izvrši vsa skrita količina ponudbe. Poleg količine je možno vnesti tudi vnaprej definirano spremembo cene, tako da se ta spremeni vsakokrat, ko se izvrši nov vnos v knjigi ponudb;
-	stop ponudba  (angleško:  Stop  Order - STP):  Stop ponudba je ponudba, ki je ob začetnem vnosu neaktivna (ni na voljo ostalim članom za sklenitev posla) in postane aktivna, ko se na platformi operaterja trga za izravnalno energijo sklene posel z določeno ceno, ki je navedena v stop ponudbi.
d. Sistemski operater lahko ob vnašanju ponudb v aplikacijo izbere tudi naslednji tip ponudbe:
-	ponudba za izravnavo sistema (angleško: Balance Order - BAL): je omejitev, ki določa, da se ponudbe izvršijo za namene izravnave odstopanj. Ta omejitev ne omejuje izvrševanja glede na čas izvrševanja ponudbe oziroma njene količine. Vse ponudbe z urnimi, 15 – minutnimi produkti in produkti, ki jih lahko udeleženci platformi operaterja trga za izravnalno energijo oblikujejo  poljubno so v trgovalni aplikaciji obarvane temno modro (šifra barve: #3087c9).
e. Časovna omejitev izvrševanja ponudb:
-	velja do konca trgovanja (angleško: Good for Session - GFS): je časovna omejitev, ki določa, da se ponudba izbriše ob koncu trgovanja s produktom. Časovna omejitev GFS je ob vnosu ponudbe privzeta, razen če član platformi operaterja trga za izravnalno energijo ne določi drugače;
-	velja do izbranega trenutka (angleško: Good till Date - GTD): je časovna omejitev, ki določa, da se ponudba izbriše v določenem trenutku, ki ga določata datum in ura.


BORZEN, d.o.o.
